Silenci a Burjassot, el dia que es compleix un any de la invasió de Rússia sobre Ucraïna
2025-07-24

Fa hui un any que milions de vides van quedar truncades amb l’inici de la guerra a Ucraïna, quan el 24 de febrer de 2022, les tropes russes van envair el territori veí. Amb l’objectiu de denunciar aquests dotze mesos de tragèdia, l’Ajuntament de Burjassot, juntament amb la resta de governs locals convocats per la Federació Espanyola de Municipis i Províncies (FEMP), ha eixit al carrer per a mostrar el seu rebuig total a la guerra.

Corporació Municipal, treballadors i treballadores, així com veïns i veïnes que passaven per la plaça d’Emili Castelar han guardat, a les 12 h, cinc minuts de silenci, a les portes del Consistori, com a mostra de solidaritat amb la població ucraïnesa i els seus milers de morts i desplaçats, així com per a urgir el final del conflicte bèl·lic originat pel president rus contra la nació d’Ucraïna i el restabliment de la pau i la legalitat democràtica internacional.